b'\n_START_ARTICLE_\nRamygalos gimnazija\n_START_SECTION_\nIstorija\n_START_PARAGRAPH_\nTiksli mokyklos \xc4\xafk\xc5\xabrimo data neu\xc5\xbefiksuota, ta\xc4\x8diau \xc5\xbeinoma, kad 1781 m. jau veik\xc4\x97 parapijin\xc4\x97 mokykla, joje mok\xc4\x97si 5 bajorai\xc4\x8diai ir 4 miestel\xc4\x97nai. Mokini\xc5\xb3 skai\xc4\x8dius kiekvienais metais vis did\xc4\x97jo. 1912 m. mokykla pavadinta rusi\xc5\xa1kai \xe2\x80\x93 \xe2\x80\x9eRamygalskoje narodnoje u\xc4\x8dili\xc5\xa1\xc4\x8de\xe2\x80\x9c, 1915 m. \xe2\x80\x93 \xe2\x80\x9eLietuvi\xc5\xa1ka trij\xc5\xb3 klasi\xc5\xb3 pradin\xc4\x97 mokykla\xe2\x80\x9c._NEWLINE_1918 m. lapkri\xc4\x8dio 2 d. laikoma oficialia Ramygalos \xe2\x80\x9eSaul\xc4\x97s\xe2\x80\x9c progimnazijos \xc4\xafk\xc5\xabrimo data. 1923 m. mokyklai suteiktas realin\xc4\x97s progimnazijos statusas. Nuo 1924 m. keturi\xc5\xb3 klasi\xc5\xb3 progimnazija. 1927 m. baigtas statyti 152.046 lit\xc5\xb3 kainav\xc4\x99s naujas mokyklos pastatas su 22 klas\xc4\x97mis ir akt\xc5\xb3 sale. Progimnazija performuota \xc4\xaf vidurin\xc4\x99 mokykl\xc4\x85. 1939 m. pastatytas antrasis tipinis pastatas su centriniu \xc5\xa1ildymu. Pastate buvo 18 klasi\xc5\xb3. 1943 m. mokykla i\xc5\xa1leido pirm\xc4\x85j\xc4\x85 abiturient\xc5\xb3 laid\xc4\x85._NEWLINE_1952 m. atidaryta vakarin\xc4\x97 mokykla, pavadinta \xe2\x80\x9eRamygalos darbo jaunimo vidurin\xc4\x97 mokykla\xe2\x80\x9c. 1954 m. \xc4\xafkurtas bendrabutis. 1975 m. \xc4\xafrengtas stadionas. Vis augant mokini\xc5\xb3 skai\xc4\x8diui,1977 m. abu senieji pastatai sujungti nauju tipiniu priestatu su 22 kabinetais, 4 laboratorijomis, valgykla su virtuve bei sporto sale. 1988 m. baigtas senojo pastato kapitalinis remontas. 2005 m. kovo 16 d. Ramygalos vidurinei mokyklai suteiktas gimnazijos statusas.'